Državnoodvjetničko vijeće je na svojoj, danas održanoj, 66. sjednici donijelo više odluka iz svoje nadležnosti.
Vijeće je donijelo odluku kojom odbacuje zahtjev za obnovu stegovnog postupka.
Vijeće je donijelo i odluku o objavi oglasa za jedno slobodno mjesto općinskog državnog odvjetnika u Općinskom državnom odvjetništvu u Šibeniku.
Državnoodvjetničko vijeće utvrdilo je redoslijede kandidata: za jedno mjesto zamjenika općinskog državnog odvjetnika u Općinskom državnom odvjetništvu u Varaždinu za potrebe rada Kaznenog odjela (oglas objavljen u Narodnim novinama br. 23/2022 od 25. veljače 2022.), za tri mjesta zamjenika općinskog državnog odvjetnika u Općinskom kaznenom državnom odvjetništvu u Zagrebu za potrebe rada Kaznenog odjela (oglas objavljen u Narodnim novinama br. 25. veljače 2022. za potrebe Općinskog državnog odvjetništva u Zagrebu čiji pravni slijednik je Općinsko kazneno državno odvjetništvo u Zagrebu), a oba će dokumenta biti objavljena u rubrici redoslijed kandidata.
Vijeće je donijelo odluku kojom daje odobrenje Ivani Katić Franković, zamjenici općinske državne odvjetnice u Općinskom državnom odvjetništvu u Rijeci, da se uz obavljanje državnoodvjetničke dužnosti bavi i djelatnošću pružanja ugostiteljskih usluga u domaćinstvu – iznajmljivanje apartmana.